Συντεταγμένες: 59°37′01″N 17°43′26″E﻿ / ﻿59.61694°N 17.72389°E﻿ / 59.61694; 17.72389

Ο θυρεός της Σίκτουνα
Η **Σίκτουνα** (σουηδικά: Sigtuna, σουηδική προφορά ˈsɪ̂kːˌtʉːna) είναι ένας οικισμός του δήμου Σίκτουνα, στο βορειοδυτικό άκρο του νομού Στοκχόλμης στη Σουηδία με 7,204 κατοίκους το 2005. Παρά τη συνωνυμία με τον δήμο, η έδρα του είναι η Μέρστα. 

Η Σίκτουνα, παρά τον μικρό πληθυσμό της, για ιστορικούς λόγους αναφέρεται συχνά ως "πόλη". Η στατιστική υπηρεσία της Σουηδίας όμως υπολογίζει σαν πόλεις μόνο οικισμούς με πληθυσμό άνω των 10.000 κατοίκων.

Αν και όχι μείζονος σημασίας σήμερα, η Σίκτουνα κατέχει σπουδαία θέση στην πρώιμη ιστορία της Σουηδίας. Η ιστορία της Σιγκτούνα πριν το 11ο αιώνα, όπως περιγράφεται στις νορβιγικές σάγκα και άλλες πρώιμες μεσαιωνικές πηγές, βρίσκεται στο άρθρο Παλαιά Σίκτουνα.

Γεωγραφία
---------

Η Σίκτουνα είναι χτισμένη πάνω στον θαλάσσιο κόλπο Σκαρβέν και απλώνεται γύρω από τα Ούπλαντς-Μπρο και μέρος της λίμνης Μέλαρεν.

Ιστορία
-------

Εκκλησιαστικά ερείπια στη Σίκτουνα
Η Σίκτουνα ιδρύθηκε στην τοπόθεσια που πριν από περίπου 1000 χρόνια εκτείνονταν η ακτή της λίμνης Μέλαρεν. Πήρε το όνομα της από ένα αρχαίο βασιλικό κτήμα (βλ. Ουψάλα Ουντ) που βρίσκεται αρκετά χιλιόμετρα στα δυτικά (βλ. Παλαιά Σίκτουνα). Διάφορες πηγές αναφέρουν σαν ιδρυτή τον Βασιλιά Ερίκο τον Κατακτητή ενώ άλλες τον Βασιλιά Ολάφ τον Αγαπητό.

Λειτούργησε ως βασιλικό και εμπορικό κέντρο για περίπου 250 χρόνια και ήταν μία από τις πιο σημαντικές πόλεις της Σουηδίας. Κατά τη διάρκεια μιας μικρής περιόδου μεταξύ του τέλους του 10ου και της αρχής του 11ου αιώνα, τα πρώτα νομίσματα της Σουηδίας κόπηκαν εκεί. Η παλαιά εκκλησία, χτισμένη τον 13ο αιώνα από το Τάγμα των Δομινικανών στο μοναστήρι υπάρχει ακόμα, έχοντας μάλιστα μερικές ανακαινίσεις στο ιστορικό της. Το δομινικανικό μοναστήρι έπαιξε σημαντικό ρόλο στη Σουηδική Μεσαιωνική Εποχή και εκπαίδευσε πολλούς και σημαντικούς εκπροσώπους της Εκκλησίας. Μεταξύ αυτών, πολλοί Σουηδοί αρχιεπίσκοποι. Πολλα ερείπια από εκκλησίες και μοναστήρια έχουν διατηρηθεί, και η παλαιά δομή της πόλης δεν ξανασχεδιάστηκε, όπως συνέβη σε πολλές σουηδικές πόλεις τον 19ο και 20ο αιώνα.

 Αίθουσα Παλαιάς Πόλης
Το 1187 η Σίκτουνα βρέθηκε στο στόχαστρο παγανιστικών επιδρομέων, πιθανότατα είτε από την Εσθονία, τη Κουρλάνδη ή την Καρελία. Σύμφωνα με τον αρχαιολόγο Στεν Τες, οι ανασκαφές δεν έχουν επιβεβαιώσει τις υποψίες πλήρης καταστροφής της. Η Σίκτουνα μεγάλωσε και ευημέρησε, αλλά το έτος 1300 ξεπεράστηκε σε υπεροχή απο τη Στοκχόλμη και την Ουψάλα, παραμένοντας μια μικρή πόλη.

Άποψη της Σίκτουνα το 1700. Γκραβούρα από τη συλλογή Αρχαία και Μοντέρνα Σουηδία.
Ο θυρεός που χρησιμοποιείται τώρα, συναντάται για πρώτη φορά στην παλαιότερη σφραγίδα της πόλης που έχει βρεθεί, η οποία χρονολογείται από το 1311 περίπου. Σύμφωνα με ένα μύθο (πιθανότητα εμπνευσμένο από τα όπλα της πόλης) η Σίκτουνα ήταν κάποτε η Βασιλική έδρα, αλλά αυτό δεν έχει επιβεβαιωθεί. Η κορόνα που βρίσκεται στο εθνόσημο θα μπορούσε να συμβολίζει ακόμα το τεράστιο βασιλικό νόμισμα που βρισκόταν στην πόλη. Από το 1971, ο θυρεός ισχύει για τον πολύ μεγαλύτερο ομώνυμο δήμο.

Στα τέλη του 19ου αιώνα, φιλοξενούσε μόλις 600 κατοίκους και ήταν η μικρότερη πόλη της Σουηδίας. Η πόλη παρέμεινε ασήμαντη μέχρι το δεύτερο μισό του 20ου αιώνα. Μεγάλο ποσοστό της πληθυσμιακής αύξησης ίσως να οφείλεται στην κατασκευή του διεθνούς αεροδρομίου Αρλάντα, το οποίο βρίσκεται περίπου 10 χιλιόμετρα έξω από τη Σίκτουνα.

Δίδυμες Πόλεις
--------------

* **Ράκβερε**, Εσθονία

Δείτε Επίσης
------------

* Sigtunaskolan Humanistiska Läroverket, εσώκλειστο σχολείο διεθνούς φήμης.
* Το αντίγραφο της σουηδικής πόλης Σιγκτούνα στη Σαγκάη, φωτογραφίες του αντιγράφου από το Panoramio.

Παραπομπές
----------

1. ↑  «Tätorter 2010». *Localities 2010*. Statistics Sweden. 16  Ιουνίου 2010. σελ. 20.
2. 1 2  «Statistiska tätorter 2020, befolkning, landareal, befolkningstäthet per tätort». *Statistical localities 2020*. Statistics Sweden. 24  Νοεμβρίου 2021.
3. ↑  Jöran Sahlgren· Gösta Bergman (1979). *Svenska ortnamn med uttalsuppgifter* (στα Σουηδικά). σελ. 21.

Πηγές
-----

Αντίστοιχο άρθρο της Αγγλικής Βικιπαίδειας.

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σίκτουνα** |

* Δήμος Σιγκτούνα - Επίσημη Ιστοσελίδα

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130254201
* LCCN: n85207133
* GND: 4054954-9
* NKC: xx0178617

 |

 |

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Σουηδία
 |

 |